Приложение № 5

ПРОЕКТ

ДОГОВОР

№ .............................

Днес,............2019 год., се сключи настоящият договор между:

„БДЖ- ПЪТНИЧЕСКИ ПРЕВОЗИ” ЕООД, със седалище и адрес на управление: гр. София 1080, община Столична, район „Средец”, ул. „Иван Вазов” № 3, вписано в Търговския регистър при Агенция по вписванията с ЕИК № 175405647, ИН по ДДС № BG 175405647, представлявано от инж. Христо Игнатов Иванов- Управител, наричано по долу за краткост „ВЪЗЛОЖИТЕЛ”

и

……………………………………………, със седалище и адрес науправление: …………………………….., вписано в Търговския регистър при Агенция по вписванията с ЕИК №…………., представлявано от…………………………………………………………………………, наричано за краткост „ИЗПЪЛНИТЕЛ”

## На основание чл. 194, ал.1 и чл.20, ал.3, т.2 от ЗОП, чл.65 от Закона за железопътния транспорт и утвърден от Управителя на „БДЖ-Пътнически превози“ ЕООД протокол на .............. и при условията на Глава двадесет и шеста от ЗОП, се сключи настоящия договор при следните условия:

І.ПРЕДМЕТ НА ДОГОВОРА

Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу заплащане на застрахователна премия да предостави застрахователна услуга чрез сключване на застраховка "Отговорност на превозвача за превозван багаж“, съгласно Техническата спецификация на ВЪЗЛОЖИТЕЛЯ (Приложение № 1), Техническото предложение на ИЗПЪЛНИТЕЛЯ (Приложение № 2) и Ценовото предложение на ИЗПЪЛНИТЕЛЯ (Приложение № 3), неразделна част от настоящия договор, както и с всички останали приложения към договора, представляващи неразделна част от него, като при настъпване на застрахователно събитие се задължава да плати застрахователно обезщетение или застрахователна сума.

ІІ. ЗАСТРАХОВАТЕЛНО ПОКРИТИЕ И ТЕРИТОРИАЛНА ВАЛИДНОСТ.

Чл. 2. Застраховка "Отговорност на превозвача за превозван багаж" се сключва при условията и изискванията на ВЪЗЛОЖИТЕЛЯ, посочени в Техническата спецификация на ВЪЗЛОЖИТЕЛЯ и съгласно Техническото и Ценово предложение на ИЗПЪЛНИТЕЛЯ. Застрахователната полица се издава за срок от една година, считано от 0:00 часа на датата на издаването й.

Чл. 3. Териториалната валидност на застраховка"Отговорност на превозвача за превозван

багаж" - на обезщетение подлежат вреди вследствие на застрахователни събития, настъпили на територията на Република България.

Чл. 4. Покрити рискове - покрити са всички суми, които ИЗПЪЛНИТЕЛЯТ се задължава

да плати в резултат на съдебно решение или извънсъдебно споразумение, произтичащи от отговорността му като превозвач на багаж, при или по повод дейността му като железопътен превозвач и експлоатацията на собствени или наети релсови превозни средства.

ІІІ. СРОК НА ДОГОВОРА

Чл. 5. Договорът се сключва за срок от 1 /една/ година и влиза в сила от датата на неговото подписване. Срокът на застраховката – предмет на настоящия договор е 1 /една/ година, считано от 0:00 часа на датата на издаването на застрахователната полица. Срокът на договора започва да тече от датата на издаването на застрахователната полица.

IV. ЗАСТРАХОВАТЕЛНА ПРЕМИЯ

Чл. 6 (1) Застрахователната премия е в размер на …………………… лева и е съгласно ценовото предложение на ИЗПЪЛНИТЕЛЯ – Приложение №3 към настоящия договор.

(2) Застрахователната премия се плаща еднократно по банков път, в срок до 10 работни дни след получаване на съответната застрахователна сметка (дебит-нота) на името на ВЪЗЛОЖИТЕЛЯ: "БДЖ- ПЪТНИЧЕСКИ ПРЕВОЗИ" ЕООД, София - 1080, ул. "Иван Вазов" № З с МОЛ– инж. Христо Игнатов Иванов

(3) Застрахователната премия включва2% данък върху застрахователната премия, както и всички дължими такси и отчисления, свързани с изпълнението на договора, и е съобразена с :

- Лимит за отговорност на превозвача за превозван багаж - 100 000 (сто хиляди) лева

(за едно събитие и в агрегат).

* Самоучастие не се прилага.

Чл. 7. Всяко плащане ще се извършва посредством банков превод по сметката на

Изпълнителя:

IВAN:

BIC:

Банка:

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 8. ИЗПЪЛНИТЕЛЯТ се задължава да издаде застрахователната полица при условията на настоящия договор.

Чл. 9. ИЗПЪЛНИТЕЛЯТ е длъжен, при настъпило застрахователно събитие, по всяка една от клаузите, включени в застраховката, да заплати обезщетение, с което да възстанови изцяло претърпените вреди или договорените застрахователни суми, в срок от 15 работни дни от представяне на всички необходими документи, посочени в общите условия и в условията за ликвидация на щети, предоставени от ИЗПЪЛНИТЕЛЯ.

Чл.10. ИЗПЪЛНИТЕЛЯТ се задължава да не използва данните,оформени като приложение към този договор и информацията, получена при или по повод изпълнение на договора, за цели, които не са свързани с предмета на този договор, освен с предварителното съгласие на ВЪЗЛОЖИТЕЛЯ.

Чл. 11. ИЗПЪЛНИТЕЛЯТ и лицата, определени от него да извършват услугата, предмет на този договор, се задължават да не разкриват пред трети лица информацията, станала им известна във връзка с изпълнението на договора, освен с предварително писмено съгласие на ВЪЗЛОЖИТЕЛЯ.

Чл. 12. Да предостави на ВЪЗЛОЖИТЕЛЯ в срок до 3 дни от сключването на договора за подизпълнение или за допълнително споразумение за замяна на посочен в офертата подизпълнител, копие на договора или на допълнителното споразумение, че са изпълнени условията по чл.66, ал.2 и 11 от ЗОП.

VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 13. ВЪЗЛОЖИТЕЛЯТ се задължава да плати застрахователната премия по начина и в срока, посочен в чл.6, ал.2 от настоящия договор.

Чл. 14. ВЪЗЛОЖИТЕЛЯТ, съответно застрахованите лица, имат право при настъпване на застрахователно събитие, предмет на полицата, да получат застрахователно обезщетение или застрахователна сума при условията и срока по този договор.

Чл. 15. ВЪЗЛОЖИТЕЛЯТ се задължава да представи на ИЗПЪЛНИТЕЛЯ необходимата информация за сключване на застраховката - предмет на договора.

Чл. 16. Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка, определена в раздел VIII от настоящия договор.

Чл. 17. Да изисква от ИЗПЪЛНИТЕЛЯ да сключи и да му представи договори за подизпълнение с посочени в офертата му подизпълнители.

VII. ИЗПЛАЩАНЕ НА ОБЕЗЩЕТЕНИЯ

Чл. 18 (1) ВЪЗЛОЖИТЕЛЯТ е длъжен в срок до 7 /седем/ работни дни от узнаването да уведоми ИЗПЪЛНИТЕЛЯ за настъпването на застрахователно събитие или за предявени срещу него претенции. Всички уведомления може да бъдат направени и по електронен път, на електронен адрес (електронна поща), посочен в договора от ИЗПЪЛНИТЕЛЯ.

(2) ИЗПЪЛНИТЕЛЯТ изплаща всички суми, които ВЪЗЛОЖИТЕЛЯТ се задължава да плати в резултат на съдебно решение, споразумение по наказателно дело или спогодба по гражданско дело или извънсъдебно споразумение, произтичащи от отговорността на превозвача към превозвани товари/багаж по повод дейността му при експлоатацията на релсови превозни средства.

(3) При предявен съдебен иск от ощетено лице, ВЪЗЛОЖИТЕЛЯТ е длъжен в законовия срок да иска привличане на ИЗПЪЛНИТЕЛЯ в процеса, когато това е допустимо от закона.

(4) Ощетеното лице, спрямо което ВЪЗЛОЖИТЕЛЯТ е отговорен, има право да иска обезщетението пряко от ИЗПЪЛНИТЕЛЯ по застраховка "Отговорност на превозвача за превозван багаж" при спазване на изискванията на Кодекса за застраховането.

(5) Спогодбата между ощетеното лице и ВЪЗЛОЖИТЕЛЯ, както и признаването на задължението от ВЪЗЛОЖИТЕЛЯ имат действие за ИЗПЪЛНИТЕЛЯ, ако той ги одобри.

VIII .ГАРАНЦИЯ ЗА ИЗПЪЛНЕНИЕ

Чл.19.(1) Гаранцията за изпълнение на договора е в размер на ..................... лв./словом/, което представлява 5 % от стойността на договора, учредена в полза на Възложителя „БДЖ-Пътнически превози“ ЕООД и се представя в една от следните форми:

- безусловна и неотменяема банкова гаранция в оригинал,със срок на валидност 30 /тридесет/ дни след изтичане срока на договора ;

- парична сума (депозит), внесена по банковата сметка на ВЪЗЛОЖИТЕЛЯ – „БДЖ-Пътнически превози“ ЕООД в банка ЦКБ АД, IBAN: BG04 CECB 9790 33G1 3736 03 BIC:CECBBGSF или

- застраховка в оригинал, която обезпечава изпълнението чрез покритие на отговорността наИЗПЪЛНИТЕЛЯ, със срок на валидност 30 /тридесет/ дни след изтичане срока на договора ;

(2) Разходите по обслужването на Гаранцията за изпълнение на договора се обслужват от Изпълнителя.

(3) В случай, че гаранцията за изпълнение е под формата на депозит (парична сума), преведена по сметка на ВЪЗЛОЖИТЕЛЯ, същият се задължава да възстанови на ИЗПЪЛНИТЕЛЯ сумата на гаранцията, намалена със сумите, усвоени по реда на раздел IX, до30 /тридесет/дни след изтичане срока на договора.

(4)Възложителят има право да усвои изцяло или част от Гаранцията за изпълнение на договора при неточно изпълнение на задълженията по договора от страна на ИЗПЪЛНИТЕЛЯ, в това число при едностранно прекратяване /разваляне/ на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора.

(5)При едностранно прекратяване/разваляне/ на договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по договора, сумата от Гаранцията за изпълнение на договора се усвоява изцяло като обезщетение за прекратяване на договора.

(6) Възложителят има право да усвои такава част от гаранцията, която покрива отговорността на Изпълнителя за неизпълнението, включително размера на начислените неустойки и обезщетения.

(7) В случай, че Банката, издала Гаранцията за изпълнение на договора или Застрахователят, издал застраховка, която обезпечава изпълнението чрез покритие на отговорността на ИЗПЪЛНИТЕЛЯ, се обяви в несъстоятелност, или изпадне в неплатежоспособност/свръхзадлъжнялост, или й се отнеме лиценза, или откаже да заплати предявената от Възложителя сума в 3-дневен срок, Възложителят има право да поиска, а Изпълнителят се задължава да предостави, в срок до 5 работни дни от направеното искане, съответната заместваща гаранция от друга банкова институция или друг застраховател.

(8) Когато гаранцията за изпълнение е учредена под формата на банкова гаранция или застраховка, която обезпечава изпълнението чрез покритие на отговорността на ИЗПЪЛНИТЕЛЯ, цялата или част от нея се усвоява от ВЪЗЛОЖИТЕЛЯ чрез декларация до съответната банка или застраховател, че Изпълнителят е в неизпълнение на договора, без да е необходимо посочване на конкретни обстоятелства или представяне на доказателства.

IX. ОТГОВОРНОСТ ЗА НЕИЗПЪЛНЕНИЕ И САНКЦИИ

Чл.20. (1) При забава на изпълнението на всяко задължение по настоящия договор, Изпълнителят дължи неустойка на Възложителя в размер на 0,05% на ден от стойността на застрахователната премия, по застрахователната полица, по която е настъпила забавата, но не повече от 10% от стойността на договора или произлезлите от това щети,вреди и пропуснати ползи, ако са по-големи.

(2). При пълно неизпълнение на задълженията си по настоящия договор,ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от стойността на договора, както и претърпените вреди и пропуснатите ползи, ако са в по-голям размер.

(3).ВЪЗЛОЖИТЕЛЯТ има право да прихваща начислените неустойки по предходните алинеи (1) и (2) от гаранцията за изпълнение на договора или от всяка друга сума, дължима на ИЗПЪЛНИТЕЛЯ по този договор.

(4). При закъснение в плащанията, ВЪЗЛОЖИТЕЛЯТ дължи неустойка в размер на законната лихва за всеки ден забава, но не повече от 10% от стойността на договора.

X. СЪОБЩЕНИЯ

Чл. 21. Всички съобщения между страните, свързани с изпълнението на настоящия договор са валидни, ако са направени в писмена форма и са подписани от оправомощени представители на ВЪЗЛОЖИТЕЛЯ и ИЗПЪЛНИТЕЛЯ.

Чл. 22. За дата на съобщението се смята:

- дата на предаването- при предаване на ръка на съобщението.

- датата посочена в обратната разписка - при изпращане по пощата.

- датата на изпращането - при изпращане по електронна поща.

- датата на приемането - при изпращане по факс.

Чл.23.(1) За валидни адреси за приемане на съобщенията, свързани с изпълнението на настоящия договор се смятат:

ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

"БДЖ- Пътническипревози" ЕООД …………………………

гр. София, ул. "Иван Вазов" № 3 ……………………………..

Лице за контакт:Вержиния Божилова Лице за контакт: ………………

Отдел "Финансовмениджмънт" ……………………………

Ел.поща: [vbojilova@bdz.bg](mailto:vbojilova@bdz.bg) Ел.поща:……………………….

Тел: 0888400606 Тел./факс: …………………….

(2) При промяна на адреса, съответната страна е длъжна да уведоми писмено другата в тридневен срок от промяната. В случай, че страна по договора не изпълни това свое задължение, всички съобщения, изпратени до последни валиден по договора адрес, се считат за получени от адресата.

ХI. ИЗМЕНЕНИЯ И ПРЕКРАТЯВАНЕ НАДОГОВОРА

**Чл. 24.** Изменения в настоящия договор не се допускат, освен в случаите по чл.116 от ЗОП.

**Чл.25.** При настъпване на форсмажорни обстоятелства срокът на действие на настоящия договор се удължава с тяхното времетраене.

**Чл.26.** Настоящият договор се прекратява:

1. при изтичане на срока на застрахователната полица, сключена в изпълнение на настоящия договор;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по ДОГОВОРА - с 10-дневно писмено предизвестие от изправната до неизправната страна;

4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. с окончателното му изпълнение;

6. по реда на чл.118, ал.1 от ЗОП;

7. когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

Чл.27.ВЪЗЛОЖИТЕЛЯТ може да прекрати ДОГОВОРА без предизвестие, когато ИЗПЪЛНИТЕЛЯТ:

1. забави изпълнението на някое от задълженията си с повече от пет работни дни;

2. не отстрани в разумен срок, определен от ВЪЗЛОЖИТЕЛЯ, констатирани нередности;

3. не изпълни точно някое от задълженията си по ДОГОВОРА;

4. бъде обявен в несъстоятелност или когато е в производство по ликвидация.

ХII.СПОРОВЕ

Чл. 28.(1) Всеки спор между страните, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

(2) В случай, че не бъде постигнато съгласие по чл. 28 (1) всички спорове, породени от този договор или отнасящи се до него, ще бъдат разрешавани по съдебен ред, като се прилага дестващото българско материално и процесуално право.

ХIII. ФОРСМАЖОР

Чл.29. Страните не носят отговорност за пълно или частично неизпълнение на задълженията по договора, ако то се дължи на "непреодолима сила" (форсмажор).

Чл.30. Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 5 /пет/ дневен срок да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документи издадени от компетентните органи, удостоверяващи наличието на форсмажор.

XIV.ЗАКЛЮЧИТЕЛНИ КЛАУЗИ

Чл.31(1) Неразделна част от настоящия договор е издадената полица, добавъци, Общи условия и условия за ликвидация на щети за застраховката-предмет на настоящия договор на ИЗПЪЛНИТЕЛЯ. С подписване на застрахователната полица от Възложителя, същата става неразделна част от настоящия договор.

(2) Клаузите на настоящия договор и приложената към него Техническа спецификация се прилагат с преимущество пред клаузите на Общите условия на ИЗПЪЛНИТЕЛЯ.

Чл.32. За неуредените въпроси се прилагат разпоредбите на действащото законодателство на Република България.

Чл.33. В случай на преобразуване, вливане или сливане на ВЪЗЛОЖИТЕЛЯ или ИЗПЪЛНИТЕЛЯ, юридическите лица, техни правоприемници са обвързани със задълженията от клаузите на този договор.Договорът продължава действието си, в случаите на преобразуване, само ако правоприемникът на ИЗПЪЛНИТЕЛЯ, отговаря на изискванията на ВЪЗЛОЖИТЕЛЯ за изпълнение на обществената поръчка, посочени в обявата за обществената поръчка.

Приложения към настоящия Договор са:

#### 1. Приложение № 1 - Техническа спецификация за предоставяне на застрахователна услуга чрез сключване на застраховка „Отговорност на превозвача за превозван багаж” на „БДЖ – Пътнически превози“ ЕООД /Техническа спецификация на ВЪЗЛОЖИТЕЛЯ/;

2. Приложение № 2 – Техническо предложение на ИЗПЪЛНИТЕЛЯ;

3. Приложение № 3 - Ценово предложение на ИЗПЪЛНИТЕЛЯ

4. Приложение № 4 - Oбщи условия на застрахователя по застраховката „Отговорност на превозвача за превозван багаж” на ИЗПЪЛНИТЕЛЯ

5. Приложение № 5 - Условия за ликвидация на щети на ИЗПЪЛНИТЕЛЯ ;

Настоящият договор се състои от ……. (словом) страници и се състави и подписа в два еднообразни екземпляра, по един за всяка от страните.

ВЪЗЛОЖИТЕЛ: ИЗПЪЛНИТЕЛ:

инж.Христо Игнатов Иванов ……………………………

*Управител на “БДЖ-Пътнически превози”ЕООД ............................................. .............................................*

инж. Христо Игнатов Иванов

*Управител на «БДЖ-Пътнически превози» ЕООД*

Съгласувано с:

............................Радост Вълчева

*Ръководител отдел „Правен“*

............................Николина Даскалова

*Директор на дирекция „Финанси“*

*..........................*Петя Делчева

*Ръководител отдел „Обществени поръчки“*

Изготвил:

Вера Захова

*Главен експерт в отдел „Обществени поръчки“*